<classify> Taifa Stars usiku wa kuamkia leo imepoteza mchezo dhidi ya majirani zao Timu ya Taifa ya Kenya Harambee Stars kwa kufungwa mabao 2-0. Kipigo hicho kimeumiza mamilioni ya Watanzania waliokuwa wanafuatilia na wasiofuatilia mchezo huo kutokana na upinzani mkubwa uliojengeka kati ya mataifa hayo. Wanasiasa, viongozi mbalimbali wa nchi pamoja na makundi mengine ya watu maarufu kama wasanii na wengine wengine wameposti katika mitandao mbalimbali kuonesha kuumizwa na kipigo hicho. Moja ya viongozi wa nchi walioumizwa sana ni Naibu Spika wa Bunge la Tanzania Dkt. Tulia Ackson ambaye amesema moyo wake umebubujikwa na machozi ya huzuni. Moyo wangu unabubujikwa na machozi ya huzuni nakosa cha kusema zaidi ya kuwaambia Vijana wetu kwamba tumeshindwa vita lakini bado hatujashindwa mapambano kwani mapambano bado yanaendelea tusikate tamaa, ameandika Dkt. Tulia kwenye ukurasa wake wa Twitter. Moyo wangu unabubujikwa na machozi ya huzuni nakosa cha kusema zaidi ya kuwaambia Vijana wetu kwamba tumeshindwa vita lakini bado hatujashindwa mapambano kwani mapambano bado yanaendelea tusikate tamaa. pic.twitter.comqt3Pk9we9I Dr. Tulia Ackson TuliaAckson June 27, 2019  <topic>: MICHEZO 